
STROKOVNO TRENERSKI SVET  (VI. seja)
Datum: 28.11.2012
Prisotni člani STS NTZS:  Špela Polončič, Jože Mikeln, Uroš Slatinšek, Mirko Unger, Miran Močan, Damjan Lazar, Danijel Šarlah.
Selektorji: Bojan Rak, Jože Urh,
Predsednica TRK: 
Opravičeno odsotni: Milana Krmelj, Vesna Ojsteršek Drnovšek 

Predlagan naslednji dnevni red:
1. Pregled in potrditev zapisnika V. seje STS
2. Problematika trenerske organizacije
3. Plan tekmovanj za leto 2013 (vsaj do konce sezone 2012/13)
4. Tekmovalni sistemi
5. Tekoče zadeve (razpis MOL, predstavitev programa Urh, meritve…)

6. Razno
Predsednik predstavi okvirne točke današnjega sestanka. Odpre razpravo o eventuelni dopolnitvi dnevnega reda. Bojan Rak omeni, da je bilo od zadnjega sestanka kar nekaj dogodkov o katerih še nismo razpravljali (OI, EP, Urh). STS v tem obdobju ni mogel normalno delovati, saj ni imel dveh članov (posledično potrditev IO). Sedaj je STS v popolni sestavi. Pod tekoče zadeve bomo umestili točko Jožeta Urha o programih za naprej (kako z delovanjem centra v bodoče).       
1. SKLEP: STS je soglasno sprejel zapisnik V. seje STS.  
Sklep je bil sprejet soglasno.
2. Problematika trenerske organizacije
Predsednik predstavi trenutno situacijo v trenerski organizaciji; ta je zelo slaba. Trenutno obstoja samo komisija za licence. Že dvakrat je bila sklicana skupščina trenerjev, ki pa je bila nesklepčna. Tudi iz pisarne je bil poslan dvakrat apel trenerjem za vodenje organizacije – žal neuspešno. Pride do predlogov, da se mora sklicati sestanek trenerjev, kjer naj bi se izvolilo novo vodstvo in podaljšale licence. Urediti in spoštovati je treba trenerske licence – kdor jo nima, ne more biti v igralni areni in voditi tekmovalcev.

Prihaja do predloga, da se na samem sestanku predstavi videnje selektorjev glede na trenutno situacijo. Na samem seminarju naj bi predstavitev opravil tudi g. Jamšek.
Nujno je treba izvoliti novo vodstvo.

Zadevo naj bi naredili v januarju.

2. SKLEP:   STS naj izda vabilo za skupščino trenerjev (volitve, programi, poročila….). 
3. Plan tekmovanj za leto 2013

Predsednik pojasni, da je prejel od selektorjev programe za leto 2013, ki so jih poslali. Programi so okvirno postavljeni; seveda če bo dovolj sredstev. Pri članih so v programu tudi nekatera tekmovanja, katerih se naj bi udeležil trenutno le Bojan Tokič. Pri vseh selekcijah so vključene tudi priprave. Okvirni stroški so za člane povprečno po 150 eur na dan in stroški prevoza, pri mladih pa povprečno 100 eur na dan in stroški prevoza. 

Vsekakor je treba predvsem pri mladih v katere se bo vlagalo (ugotoviti dejansko stanje količine treninga). Tudi za ostale selekcije bi bilo dobro obiskati klube reprezentantov in se z njimi pogovoriti glede samih nastopov na mednarodnih turnirjih.   
Med debato je prišlo do različnih mnenj, glede uvrščanja kandidatov na mednarodna tekmovanja. Dotaknili smo se tudi trenutnega pravilnika o reprezentancah. Treba bi ga bilo še enkrat pošteno pregledati in eventuelno dodati kakšne popravke, če bodo za to prišli predlogi. V opisu dela selektorja naj bi bile opisane njegove naloge in pristojnosti. Tudi  v pravilnikih bi bilo treba zadeve urediti (morda tudi v statutu).
Prihaja tudi do ideje, da se omogoči igralcem, ki kotirajo visoko v Evropi kakšen dodaten turnir na račun ostalih, ki kotirajo slabše. 

Vsekakor morajo selektorji določiti za mednarodne turnirje igralce, ki to zaslužijo. Vsi se zavedajo problema financiranja; zato tudi predlog, da se vlaga v igralni kader, ki programe izpolnjuje. Prihaja tudi do predloga, da bi določena tekmovanja in priprave sofinancirali tekmovalci ali klubi. 
Vsi se zavedajo izredno težke finančne situacije, za to bo treba finančno podpreti le najboljše igralke in igralce.

1. SKLEP:   STS se seznani in potrjuje plan tekmovanj za leto 2013. 
4. Tekmovalni sistemi

Predsednik STS predstavi trenutni tekmovalni sistem. Smiselno bi bilo razmisliti o uvedbi dodatnih kategorij; najmlajši dečki. Kar se tiče tekmovalnega sistema, pa naj se razmisli glede števila turnirjev po posameznih kategorijah. Razmisli se naj o sistemu za bodočnost, ki bo boljši od sedanjega, če je to potrebno. Omeni se strategija NTZS, katero je potrdila skupščina NTZS, da ni usklajena s tekmovalnimi sistemi.

Razprava se nadaljuje glede igranja:

· v članskih kategorijah (TOP število skupin), o številu tekmovanj,

· igranje tujcev v mlajših kategorijah; večinsko mnenje ja, da tujci lahko igrajo samo v - članski konkurenci (SNTL), odprte turnirje, (ne pa državna posamezna in ekipna prvenstva); imeti morajo urejeno bivalno vizo,
· uvesti sistem za najmlajše kategorije (dva turnirja ali DP ali regijski sistem) in kdaj 
· (možnost sofinanciranja s strani lokalnih skupnosti)
· urediti je vsekakor treba tekmovalne sisteme

· dvojne licence v bodočnosti za domače igralce; treba je dobro premisliti kako.

· dvojna licenca samo za igralce, ki ostanejo v matičnem klubu (možnost igranja SNTL v višji ligi kot je igralčev matični klub).
4. SKLEP:   Igranje tujcev na državnih prvenstvih (pri kadetih in mladincih ekipno in posamezno) ni sprejemljivo. 
5. SKLEP:   Razmisliti o uvedbi dvojnih licenc.
5. Tekoče zadeve

NTZS je za meritve za leto 2013 podpisala sodelovanje s konzorcijem OKS, katere bo izvajal dr. Mitja Bračič (predstojnik centra za funkcionalno diagnostiko in športno vadbo pri Zavodu za varstvo pri delu).

MOPS – ali je možno organizirati namesto MOPS-a v Velenju tudi mednarodno tekmovanje na nižjem nivoju (EA Circuit). 

Razpis MOL – panožne športne šole. Ker meril (kriterijev) dejansko nimamo, je težko določiti vrstni red. Ker se klubi med sabo niso dogovorili, je sedaj na STS-ju, da določi vrstni red trenerjev. Ker mora biti dokumentacija popolna, je na STS-ju, da določi vrstni red. Iz programa sledi, da je zadeva namenjena programom za mladostnike. Vsi se strinjajo, da je treba podati vrstni red, da se zadovoljijo pogoji razpisa MOL-a. Predlog je tudi, da se poda vrstni red, kot je bil že podan s strani STS na prejšnjem razpisu. Ker je prišlo do informacije, da se s prejšnjim predlogom ne strinjata dva trenerja se smatra, da je treba vrstni red na novo urediti. Predsedujoči smatra, da bi lahko vsak klub podal dva parametra, da bi nekako določili vrstni red – teh parametrov klubi niso uskladili (sestanka ni bilo mogoče uskladiti).
Mnenje članov STS je, da bi morali pridobiti kriterije, da se lahko poda vrstni red kandidatov.
Pridobiti je treba kriterije in jih ovrednotiti. Smernice za kriterije naj bi bile razvidne iz pogodbe. 

Predsedujoči predlaga, da če soglasno uskladimo kriterije (subjektivne) potem jih bomo ovrednotili, jih ocenili in poslali na MOL. V slučaju, da ne pridemo do popolnega soglasja, bomo poslali vrstni red, kot je bil v preteklosti sprejet s strani SS.

Nadaljevala se je široka razprava glede predlogov kriterijev v kateri so sodelovali vsi člani STS in selektor Jože Urh (B. Rak je odšel na drug sestanek).
Kriteriji: 

· delovanje klubov na šolah kjer poteka vadba
· število registriranih igralcev do 06/11/2012 
· število nastopajočih v sezoni po veljavnih RL za letošnjo sezono (združujemo igralce)
· kvaliteta - število skupnih točk od ml. kadetov do mladincev (po trije igralci) – tekoča lestvica
Program Urh – Jože Urh predstavi kako trenutno poteka njegovo delo z mladimi selekcijami. Poudari, da trenutno poteka po različnih lokacijah po Sloveniji. Veliko je vprašanj kako v bodoče; ali se bo formiral fiksni NT Center ali bomo nadaljevali z delom mobilnega Centra, ki bo pokrival Slovenijo po regijah. Trenutno je z mladimi igralci sodeloval na več pripravah in na mednarodnih tekmovanjih, kjer so mladi igralci dosegli vidne uvrstitve. Potrebno je uskladiti termine treningov v Murski Soboti s selektorjem za mladino. 
6. SKLEP: STS je soglasno sprejel kriterije za vrstni red MPŠŠ (4. Kriteriji).

7. SKLEP: STS poda I.O.-ju v razmislek izvedbo mednarodnega turnirja Slovenije nižjega ranga.

8. SKLEP:   STS se je seznanil s podpisom v konzorcij OKS – meritve.

9. SKLEP: STS se je seznanil s programom Jožeta Urha.
6. Razno
Damjan Lazar predstavi delovanje ZŠIS, delovanje tekmovanj A-A s Hrvaško, Srbijo…
Zahvali se sodelovanju z Ilirijo preko mreže mladih. Pravi, da je že v teku sodelovanje v Šenčurju in Cirkovcih. Omeni še mednarodni program (6 turnirjev). Seznani nas tudi s Para Olimpijskimi igrami. Zahvali se tudi NTZS glede opreme.

Debata je nanesla tudi o možnostih vključevanja v naše tekmovalne sisteme. 

Seja je bila zaključena ob 13.00.









Predsednik STS NTZS










     Danijel Šarlah l.r.

